als_Latn dik_Latn tur_Latn
Arkeologji
Veprimtaria kërkimore e studimore arkeologjike shqiptare nis pas luftës së dytë botërore, kur të gjitha vlerat e trashëgimisë historike e kulturore u vunë nën mbrojtjen e shtetit. Institucioni i parë i kësaj natyre, Muzeu Arkeologjik-Etnografik, u krijua në Tiranë në vitin 1948, pranë Institutit të Shkencave.
Ai grumbulloi dhe ekspozoi jo vetëm objektet arkeologjike dhe etnografike nga i gjithë vendi, por krijoi edhe bërthamën e parë të studiuesve profesionistë. Më vonë me krijimin e Institutit të Historisë dhe Gjuhësisë në vitin 1955, krahas sektorëve të tjerë të historisë u krijua dhe Sektori i Arkeologjisë që organizoi e drejtoi kërkimet dhe studimet arkeologjike në të gjithë vendin. Në vitin 1976 ky sektor u shndërrua në Qendra e Kërkimeve Arkeologjike të Akademisë së Shkencave, me tre sektorë shkencorë: sektori i prehistorisë, sektori i antikitetit ilir dhe sektori i mesjetës si dhe tetë bërthama shkencore në rrethe. Në vitin 1992 Qendra e Kërkimeve Arkeologjike, u shndërrua në "Institutin e Arkeologjisë". Objekti i veprimtarisë së Institutit janë kërkimet, gërmimet dhe studimet arkeologjike në të gjithë territorin e Shqipërisë.
als_Latn als_Latn als_Latn